El Consell d’Agricultura de Burjassot ja compta amb el seu Reglament
2025-07-24

El Ple de l’Ajuntament de Burjassot, en la seua sessió del mes de maig, ha aprovat per unanimitat de tots els grups que ho componen, el PSPV-PSOE, PP, Ciudadanos, Compromís, Totes Podem i Vox, el Reglament del Consell sectorial d’Agricultura del municipi.

Burjassot compta, des de l’any 2015, amb el seu Consell Agrari, la creació del qual va ser aprovada per Ple igual que la creació del seu reglament de funcionament, amb l’objectiu de millorar les necessitats del sector agrícola i protegir millor l’horta del municipi.

Uns anys més tard de la creació del Consell, en 2017, es va començar a treballar en l’esborrany del reglament que s’ha aprovat de manera definitiva en aquest mes de maig pel Ple Municipal, després de patir diferents modificacions per a adaptar-se a la legislació vigent en la matèria.